
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση οδού Ραμνουσίων, στα Κάτω Πετράλωνα Νομού Ατ¬ 
τικής, ότι υπάρχει πριν από το 1923 και χαρακτηρισμός αυτής 
ως διατηρητέας. 1 

Τροποποίηση του εγκεκριμένου ρυμοτομικού σχεδίου του Δήμου 
Καλαμαριάς Ν. Θεσ/νίκης για τη δημιουργία χώρων πρασίνου, 
χώρων στάθμευσης, χώρου αθλητικών εγκαταστάσεων, διοικη¬ 
τικού, κέντρου μνημείου πεσόντων, σταθμού βιολογικού καθαρι¬ 
σμού και διάνοιξη τεσσάρων πεζοδρόμων. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 14059/468 (1) 

Αναγνώριση οδού Ραμνουσίων, στα Κάτω Πετράλωνα Νομού Αττικής, 
ότι υπάρχει πριν από το 1923 και χαρακτηρισμός αυτής ως διατη¬ 
ρητέας. 

Ο ΝΟΜΑΡΧΗΣ ΑΘΗΝΩΝ 

Σύμφωνα με: 

1. Τις διατάξεις: α) Του από 17.7.1923 Ν. Δ. «περί σχεδίων πόλεων, 
κωμών και συνοικισμών του Κράτους και ανεγέρσεως αυτών», β) Του 
Β.Δ. 712/70, όπως τροποποιήθηκε με τα 677/71 και 198/1972 
Β.Δ. γ) Του Ν. 3200/55 «περί διοικητικής αποκεντρώσεως», όπως 
έχει συμπληρωθεί και τροποποιηθεί μεταγενέστερα, δ) Την 8.5.87 


γνωμοδότηση του Συμβουλίου Χωροταξίας - Οικισμού και Περιβάλλο¬ 
ντος της Νομαρχίας μας. 

2. Την από 18.2.87 με αρ. πρωτ. 5936/18/86 αίτηση του Ιωάννη 
Δεληγιώργη. 

3. Τους ακόλουθους τίτλους ιδιοκτησίας: α) 3993/1903 Σ/φου 
Αθηνών Εμμαν. Παπαλεξανδρή και το συνημμένο σ’ αυτό διάγραμμα 
του μηχανικού Γ. Μελισσουργού, β) 23739/1977 Σ/φου Αθηνών 
Βασ. Δ. Μπόσδα, γ) 21726/1965 Σ/φου Αθηνών Ιωάννη Μ. Ρώτη 
από τους οποίους προκύπτει ότι η οδός Ραμνουσίων υπάρχει πριν από το 
1923. 

4. Το τοπογραφικό σχεδιάγραμμα της μηχανικού Σουλτάνας Σ. Κο- 
μνηνού. 

5. Το από 1§.2.51 ρυμοτομικό σχέδιο πόλεως Αθηνών (Κ. Πετρά¬ 
λωνα) στο οποίο φαίνεται η εν λόγω οδός να περιέχεται στο Ο.Τ. 46/57 
που βρίσκεται η παραπάνω οδός περιβαλλόμενο από τις οδούς Θεσσα¬ 
λονίκης Θριασίων, Τριών Ιεραρχών και Φυλασσίων, αποφασίζουμε: 

Αναγνωρίζουμε ότι η οδός Ραμνουσίων από την οδό Θεσσαλονίκης 
μέχρι την οδό Τριών Ιεραρχών στον Δήμο Αθηναίων (Κ. Πετράλωνα) 
υπάρχει νομίμως πριν από το έτος 1923, και τη χαρακτηρίζουμε ως 
διατηρητέα. 

Η οδός αυτή φαίνεται στο τοπογραφικό σχεδιάγραμμα της μηχα¬ 
νικού Σουλτάνας Σ. Κομνηνού κλ. 1:200 με ημερομηνία Φεβρουάριος 
1987. 

Η απόφαση αυτή που ισχύει από της Δημοσιεύσεως να δημοσιευθεί 
στην Εφημερίδα της Κυβερνήσεως. 

Αθήνα, 28 Μαΐου 1987 
Ο Νομάρχης 
Θ. ΒΓΕΝΟΠΟΤΛΟΣ 

Αριθ. ΑΠ/ΑΠ/οικ/27552/1274 (2) 

Τροποποίηση του εγκεκριμένου ρυμοτομικού σχεδίου του Δήμου Καλα¬ 
μαριάς Ν. Θεσ/νίκης για τη δημιουργία χώρων πρασίνου, χώρων 
στάθμευσης χώρου αθλητικών εγκαταστάσεων, διοικητικού, κέ¬ 
ντρου μνημείου πεσόντων, σταθμού βιολογικού καθαρισμού και διά¬ 
νοιξη τεσσάρων πεζοδρόμων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9 και 70. 

2. Τις διατάξεις του ν. 1032/80 (ΦΕΚ 57/Α) «περί συστάσεως 
Υπουργείου Χωροταξίας, Οικισμού και Περιβάλλοντος» και ειδικότερα 
τα άρθρα 2 και 3. 

3. Τις διατάξεις του ν. 1558/85 (ΦΕΚ 137/Α) «Κυβέρνηση και 
Κυβερνητικά Όργανα» και ειδικότερα το άρθρο 23 (παρ. 1). 

4. Τις διατάξεις του Π. Δ/τος 183/86 «Έγκριση τροποποιήσεων 
και καθορισμός όρων και περιορισμών δόμησης από τους Νομάρχες» 

(ΦΕΚ 70/Λ). 

5. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκαν και συμπληρώθηκαν και ειδικότερα το άρθρο 33 όπως συμπλη¬ 
ρώθηκε με το άρθρο 8 παρ. 15 του Ν. 1512/85 (ΦΕΚ 4/Α). 

6. Τις διατάξεις του Ν. 947/79, «περί οικιστικών περιοχών» (ΦΕΚ 
169/Α) και ειδικότερα το άρθρο 62 παρ. 1 

7. Τις διατάξεις του Ν. 3200/55 «περί διοικητικής αποκεντρώ- 
σεως» (ΦΕΚ 97/Α). 

8. Τη ΔΠ/ΕΑ/54253/30.12.85 απόφαση Νομάρχη Θεσ/νίκης 
«Σύσταση Συμβουλίου Χ.Ο.Π. Ν. Θεσ/νίκης». 


9. Τις διατάξεις του από 29.6.72 Β. Δ/τος (ΦΕΚ 185 Δ/22.11.76 
Π. Δ/τος (ΦΕΚ 412 Δ’) και 2.6.70 Β. Δ/τος (ΦΕΚ 138 Δ). 

10. Τις αποφάσεις 267/85 384/85 και 457/86 του Δημοτικού 
Συμβουλίου Καλαμαριάς. 

11. Την από 11.2.87 εισήγηση της Δ/νσης Πολεοδομίας. 

12. Τη σύμφωνη γνωμοδότηση του Νομαρχιακού Συμβουλίου 
Χ.Ο.Π. του Νομού, όπως αυτή διατυπώνεται στην πράξη 193 της συνε¬ 
δρίας 6ης/11.2.87, αποφασίζουμε: 

Εγκρίνουμε την τροποποίηση του ρυμοτομικού σχεδίου του Δήμου 
Καλαμαριάς: α) στο χώρο του σχολικού συγκροτήματος, που εγκρίθηκε 
με το από 2.6.1970 Β. Δ/γμα (ΦΕΚ 138 Δ/6.7.70) για τη δη¬ 
μιουργία χώρου πρασίνου, χώρου στάθμευσης αυτοκινήτων, χώρου 
αθλητικών εγκαταστάσεων, χώροι διοικητικού κέντρου και την διά¬ 
νοιξη τεσσάρων πεζοδρόμων, β) στο χώρο του αθλητικού κέντρου Μι¬ 
κρός, που εγκρίθηκε με το από 29.6.1972 Β. Δ/γμα (ΦΕΚ 85 Δ'/ 
4.8.72) για τον καθορισμό χώρου πρασίνου, χώρου στάθμευσης 
αυτοκινήτων, χώρου μνημείων πεσόντων και χώρου σταθμού βιολο¬ 
γικού καθαρισμού, όπως αυτή φαίνεται στο τοπογραφικό διάγραμμα σε 
κλίμακα 1:500 που έχει θεωρηθεί από το Δ/ντή της Δ/νσης Πολεοδο¬ 
μίας Ν. Θεσ/νίκης και αποτελεί αναπόσπαστο μέρος αυτής της απόφα¬ 
σης. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 14 Μαΐου 1987 
Ο Νομάρχης 
ΝΙΚΟΣ ΠΙΝΑΚΙΔΗΣ 

